《岊江兰若送浦舍人归晋阳分得衣字》
明代·林鸿

离亭征骑晓騑騑，正值关河朔雁飞。
白发相看闽海别，青山遥送晋陵归。
江城雨外莲峰出，野寺霜前柿叶稀。
自愧忘情非上知，临歧唯有一沾衣。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。